કેન્દ્રીય પર્યાવરણ અને વનપ્રધાન પ્રકાશ જાવડેકરે શિવસેના સામે નિશાન તાકતાં જણાવ્યું હતું કે આલોચના અને ગઠબંધન બંને એકસાથે ચાલી શકે નહીં. શિવસેના અમારો જૂનો સાથી પક્ષ છે. ૧૯૮૪થી ભાજપનું તેની સાથે ગઠબંધન છે. હું બાળાસાહેબ ઠાકરેના સમયથી જ આ ગઠબંધનનો સાક્ષી રહ્યો છું. અમારા સંબંધો મજબૂત છે, પરંતુ શિવસેનાના કેટલાક નેતાઓ એ‍વા છે, જેઓ ભાજપની સફળતા પચાવી શકવા સમર્થ નથી. તેમણે જણાવ્યું હતું કે મારું માનવું છે કે ગઠબંધનમાં રહેવું અને સતત આલોચન કરવી એ બંને વાત એકસાથે ચાલી શકે નહીં.